ROMAN AMB MÍ, DÉU

Queda’t amb mi, Déu, que ja cau la nit,
i m’envolta amb el seu mantell de mort.
Quan no hi ha ajut al món, ni cap confort,
ajut dels desvalguts, queda’t amb mi.

Veig com la vida s’escola entre els dits,
la glòria del món s’ha anat esfumant.
Tot és efímer, tot és inconstant,
però tu romans invariable amb mi.

La Teva gràcia sempre em cal tenir,
només així puc vèncer el Temptador.
Cap altre pot ser el meu guia i suport,
de dia i nit, Senyor, queda’t amb mi.

Alça la creu, il·lumina els meus ulls,
Mostra’m l’esclat de l’eternal matí.
Les ombres del món Tu les has vençut,
En vida com en mort, queda’t amb mi.

